CELEX: 62019CN0895
Language: da
Date: 2019-12-04 00:00:00
Title: Sag C-895/19: Anmodning om præjudiciel afgørelse indgivet af Wojewódzki Sąd Administracyjny w Gliwicach (Polen) den 4. december 2019 – A. mod Dyrektor Krajowej Informacji Skarbowej

17.2.2020   
            
            
               DA
            
            
               Den Europæiske Unions Tidende
            
            
               C 54/40
            
         
      Anmodning om præjudiciel afgørelse indgivet af Wojewódzki Sąd Administracyjny w Gliwicach (Polen) den 4. december 2019 – A. mod Dyrektor Krajowej Informacji Skarbowej
      (Sag C-895/19)
      (2020/C 54/44)
      Processprog: polsk
      
         Den forelæggende ret
      
      Wojewódzki Sąd Administracyjny w Gliwicach
      
         Parter i hovedsagen
      
      
         Sagsøger: A.
      
         Sagsøgt: Dyrektor Krajowej Informacji Skarbowej
      
         Præjudicielt spørgsmål
      
      Skal artikel 167 sammenholdt med artikel 178 i Rådets direktiv 2006/112/EF af 28. november 2006 om det fælles merværdiafgiftssystem (1) fortolkes således, at bestemmelsen er til hinder for en national lovgivning, som gør udøvelsen af retten til at fradrage indgående moms i samme afgiftsperiode, som den periode, hvori afgiften skal betales for transaktioner, der udgør erhvervelse af varer inden for Fællesskabet, betinget af, at den skyldige afgift for sådanne erhvervelser angives i en tilsvarende afgiftserklæring, som skal indgives inden for en bestemt frist (i Polen tre måneder) efter afslutningen af den måned, hvori afgiftspligten opstod for de erhvervede varer og tjenesteydelser?
      
         (1)  EUT 2006, L 347, s. 1.